11/11/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 6 de novembro de 2019 da Xefatura Territorial da Coruña polo que se concede a autorización administrativa previa e de construcción da instalación eléctrica que se describe no concello de Cerceda (Núm. expte: IN407A 2019/120-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Setec Desarrollos, SL - Enderezo Social: Parque Empresarial O Carballino, 22 – 32500 - O Carballiño - Título: “Liña de media tensión soterrada de 20kV e centro de seccionamento de compañía”. - Situación: Lg de Morzós – San Román das Engrobas 15187 Cerceda (A Coruña) Liña de media tensión soterrada a 20 kV con inicio e fin na liña de distribución entre CT Túnel Ave Rego da Iña 100 e CT Cerceda Estructuras Metálicas 250 (Exp. IN407A2019/80), condutor RHZ1-2OL 12/20 kV 3x(1x240 mm2), Al, lonxitude total aproximada 12 m. Centro de seccionamiento en edificio prefabricado de formigón. Tres celas prefabricadas de seccionamento (telecontroladas as de saída de liña e de derivación) con interruptores-seccionadores (24 kV, 400 A, 16 kA) e unha cela de protección con transformador de tensión para alimentación de SSAA. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra o presente acordo, que non é definitivo en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 6 de novembro de 2019 O xefe territorial, Isidoro Martínez Arca